ZROX 2018 Q2
Cím: 9700 Szomabathely Vízöntő 9/c
Morfo Tervezőművészeti Kft.
Nyugat-Magyarországon, az osztrák határ közelségében található a Z-ROX Nyugat Kft. A nyomdai és irodatechnikai megoldásokkal foglalkozó vállalat folyamatos fejlődése adta az inspirációt a cég vezetőinek, hogy egy olyan új irodát hozzanak létre, amelyben a munkavállalók kibontakoztathatják kreativitásukat, megmutathatják rejtett képességeiket. Olyan motiváló és otthonos légkör megteremtése volt a fő cél, amelyben a dolgozók ötletei egyénileg, de csapatban is szabadon szárnyalhatnak kötöttségek nélkül. Az iroda koncepciójának kialakítása a cég megújult imázsa mentén történt. A színek, formák, feliratok, berendezések mind-mind a cég arculati jegyeit hordozzák. A cégvezetők az iroda alapvető funkcionalitásán kívül a modern, szellős, fiatalos környezet elérésére törekedtek. Az irodán belüli Zrox Café kialakítása lehetőséget teremt arra, hogy a napi rutinból kimozdulva és néhány perces szünetet beiktatva újult erővel és felfrissülve folytatódjon a munkavégzés. Két egymástól mind megjelenésében mind funkcionalitásában különböző tárgyaló is helyet kapott az irodában. Az egyik a vállalaton belüli megbeszéléseknek ad helyet, míg a másik a külső partnerekkel folytatott tárgyalások lebonyolítására alkalmas.
A magyar tulajdonú kisvállalkozás egyedülálló példát statuál irodadesign kezdeményezésével a vidéki cégek körében. A cégvezetők meggyőződése, hogy az egyedi és inspiráló munkahelyi környezet megteremtésébe fektetett többletérték a cég piaci sikereiben és üzleti eredményeiben is vissza fog tükröződni.